title: Directiva 2003/7/CE a Comisiei din 24 ianuarie 2003 de modificare a condițiilor de autorizare a cantaxantinei în hrana animalelor, în conformitate cu Directiva 70/524/CEE a ConsiliuluiText cu relevanță pentru SEE.

text:
               03/Volumul 46

               RO

               Jurnalul Ofícial al Uniunii Europene

               74

         32003L0007

               L 022/28

               JURNALUL OFÍCIAL AL UNIUNII EUROPENE

         DIRECTIVA 2003/7/CE A COMISIEI
   din 24 ianuarie 2003
   de modificare a condițiilor de autorizare a cantaxantinei în hrana animalelor, în conformitate cu Directiva 70/524/CEE a Consiliului
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 70/524/CEE a Consiliului din 23 noiembrie 1970 privind aditivii din hrana animalelor (1), astfel cum a fost modificată ultima dată prin Regulamentul (CE) nr. 1756/2002 (2), în special articolul 9r,
   întrucât:

               (1)

               Directiva 70/524/CEE prevede autorizarea cantaxantinei în anumite condiții.

               (2)

               În 1997, Comitetul științific pentru alimentație (SCF) a stabilit că doza zilnică admisibilă (DZA) de cantaxantină pentru oameni se poate fixa la 0,03 mg/kg greutate corp.

               (3)

               În urma revizuirii dozei zilnice admisibile de către SCF, Comitetul științific pentru nutriția animalelor (SCAN) a revizuit nivelurile de cantaxantină din materiile prime furajere pentru salmonide, pui de carne și găini ouătoare pentru a asigura siguranța consumatorilor. SCAN a estimat că siguranța consumatorilor va fi asigurată prin stabilirea unor concentrații maxime de cantaxantină de 25 mg/kg de materii prime furajere pentru salmonide și pui de carne și de 8 mg/kg de materii prime furajere pentru găinile ouătoare.

               (4)

               Pentru asigura o protecție sporită a sănătății consumatorilor, este necesară modificarea autorizărilor actuale pentru cantaxantină.

               (5)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Condițiile pentru autorizarea cantaxantinei (E 161g) în furaje se modifică în conformitate cu prevederile din anexa la prezenta directivă.
   Articolul 2
   Statele membre pun în aplicare actele cu putere de lege și actele administrative necesare pentru a se conforma prezentei directive până la 1 septembrie 2003. Statele membre informează de îndată Comisia cu privire la aceasta.
   Statele membre aplică aceste acte de la 1 decembrie 2003.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Comisiei i se comunică de către statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.

      Adoptată la Bruxelles, 24 ianuarie 2003.

            Pentru Comisie

         David BYRNE

            Membru al Comisiei

      (1)  JO L 270, 14.12.1970, p. 1.

      (2)  JO L 265, 3.10.2002, p. 1.

      ANEXĂ

                  Nr. CE

                  Aditiv

                  Formula chimică, descrierea

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg furaj complet

                  Coloranți care includ pigmenți

            1.   Carotinoide și xantofile

                  E 161g

                  Cantaxantină

                  C40H52O2

                  Păsări, altele decât găini ouătoare

                  —

                  —

                  25

                  Se admite amestecul de cantaxantină cu alte carotinoide și xantofile, cu condiția ca amestecul să nu depășească o concentrație totală de 80 mg/kg în furajul complet

                  Fără termen

                  Păsări ouătoare

                  —

                  —

                  8

                  Se admite amestecul de cantaxantină cu alte carotinoide și xantofile, cu condiția ca acest amestec să nu depășească o concentrație totală de 80 mg/kg în furajul complet

                  Fără termen

                  Somon, păstrăv

                  —

                  —

                  25

                  Utilizarea admisă cu începere de la vârsta de 6 luni
                  Se admite amestecul de cantaxantină cu astaxantină, cu condiția ca acest amestec să nu depășească o concentrație totală de 100 mg/kg în furajul complet

                  Fără termen

                  Câini, pisici și pești ornamentali

                  —

                  —

                  —

                  —

                  Fără termen

                              3.

                              Agenți coloranți pentru colorarea furajelor conform normelor comunitare, alții decât albastru standard V, verde strălucitor acid BS și cantaxantină

                  —

                  Toate speciile sau categoriile de animale, cu excepția câinilor și pisicilor

                  —

                  —

                  —

                  Se admite permise în furaje doar în produsele prelucrate din:

                              (i)

                              deșeuri alimentare sau

                              (ii)

                              alte substanțe de bază, cu excepția cerealelor și a făinii de manioc, denaturate cu acești agenți sau colorate în timpul preparării tehnice pentru a asigura identificarea necesară în timpul fabricației

                  Fără termen

                  Câini

                  —

                  —

                  —

                  —

                  Fără termen

                  Pisici

                  —

                  —

                  —

                  —

                  Fără termen

                              3.1

                              Cantaxantina autorizată pentru colorarea alimentelor conform normelor comunitare

                  Toate speciile sau categoriile de animale, altele decât păsări, somon, păstrăv, câini și pisici

                  —

                  —

                  —

                  Se admite în furaje doar în produsele prelucrate din:

                              (i)

                              deșeuri alimentare sau

                              (ii)

                              alte substanțe, cu excepția cerealelor și a făinii de manioc, denaturate cu acești agenți sau colorate în timpul preparării tehnice pentru a asigura identificarea necesară în timpul fabricației

                  Fără termen

                  Câini

                  —

                  —

                  —

                  —

                  Fără termen

                  Pisici

                  —

                  —

                  —

                  —

                  Fără termen

                  Păsări, altele decât găini ouătoare, somon, păstrăv

                  25

                  Se admite în furaje doar în produsele prelucrate din:

                              (i)

                              deșeuri de alimente sau

                              (ii)

                              alte substanțe, cu excepția cerealelor și a făinii de manioc, denaturate cu acești agenți sau colorate în timpul preparării tehnice pentru a asigura identificarea necesară în timpul fabricației

                  Fără termen

                  Găini ouătoare

                  8

                  Se admite în furaje doar în produsele prelucrate din:

                              (i)

                              deșeuri alimentare sau

                              (ii)

                              alte substanțe, cu excepția cerealelor și a făinii de manioc, denaturate cu acești agenți sau colorate în timpul preparării tehnice pentru a asigura identificarea necesară în timpul fabricației

                  Fără termen